CELEX: 62019CN0442
Language: fi
Date: 2019-06-12 00:00:00
Title: Asia C-442/19: Ennakkoratkaisupyyntö, jonka Hoge Raad der Nederlanden (Alankomaat) on esittänyt 12.6.2019 – Stichting Brein v. News-Service Europe BV

21.10.2019   
            
            
               FI
            
            
               Euroopan unionin virallinen lehti
            
            
               C 357/5
            
         
      Ennakkoratkaisupyyntö, jonka Hoge Raad der Nederlanden (Alankomaat) on esittänyt 12.6.2019 – Stichting Brein v. News-Service Europe BV
      (Asia C-442/19)
      (2019/C 357/08)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Hoge Raad der Nederlanden
      
         Pääasian asianosaiset
      
      
         Valittaja: Stichting Brein
      
         Vastapuoli: News-Service Europe BV
      
         Ennakkoratkaisukysymykset
      
      
                  1)
               
               
                  Suorittaako Usenet-palvelujen alustan operaattori (jollainen NSE on ollut) […] tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiivin 2001/29/EY (EYVL 2001, L 167, s. 10; jäljempänä tekijänoikeusdirektiivi) 3 artiklan 1 kohdassa tarkoitetun yleisölle välittämisen?
               
            
                  2)
               
               
                  Jos ensimmäiseen ennakkoratkaisukysymykseen on vastattava myöntävästi (ja kyseessä on siis yleisölle välittäminen):
                  Onko sen vahvistaminen, että Usenet-palvelujen alustan operaattori suorittaa tekijänoikeusdirektiivin 3 artiklan 1 kohdassa tarkoitetun yleisölle välittämisen, esteenä tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista 8.6.2000 annetun Euroopan parlamentin ja neuvoston direktiivin 2000/31/EY (EYVL 2000, L 178, s. 1; jäljempänä sähköisestä kaupankäynnistä annettu direktiivi) 14 artiklan 1 kohdan soveltamiselle?
               
            
                  3)
               
               
                  Jos ensimmäiseen tai toiseen ennakkoratkaisukysymykseen on vastattava kieltävästi (ja sähköisestä kaupankäynnistä annetun direktiivin 14 artiklan 1 kohdassa tarkoitettuun vastuusta vapauttamiseen vetoaminen on periaatteessa mahdollista):
                  Onko Usenet-palvelujen alustan operaattorilla, joka tarjoaa […] palveluja, aktiivinen rooli, joka on muulla tavalla esteenä sille, että vetoaminen sähköisestä kaupankäynnistä annetun direktiivin 14 artiklan 1 kohtaan voi menestyä?
               
            
                  4)
               
               
                  Voidaanko Usenet-palvelujen alustan operaattoria, joka suorittaa yleisölle välittämisen ja joka voi vedota menestyksekkäästi sähköisestä kaupankäynnistä annetun direktiivin 14 artiklan 1 kohtaan, kieltää jatkamasta loukkausta tai voidaanko sitä vastaan antaa määräys, joka pitää sisällään enemmän kuin mitä sähköisestä kaupankäynnistä annetun direktiivin 14 artiklan 3 kohdassa mainitaan, vai onko tämä sähköisestä kaupankäynnistä annetun direktiivin 15 artiklan 1 kohdan vastaista?